Σε προηγούμενα επεισόδια...
Γιατί επιμένει ο Γκάρισον να σε μπλέξει;
Σχεδιάζει ληστεία.
Σκότωσε έναν φίλο. Άφησε χήρα και οκτάχρονη κόρη ορφανή.
-Δεν θα κάνω ό,τι μου λες! -Πρέπει να ακούς.
Δεν είσαι πατέρας μου!
Είπες ότι μπορώ να στηριχτώ πάνω σου.
Πρέπει να το σκεφτώ.
Το Χόουπ Βάλεϊ ήταν το σπίτι μου.
ΚΑΛΩΣ ΟΡΙΣΑΤΕ
Αλλά έγινε κάτι παραπάνω.
Είναι η έμπνευσή μου.
Επιτέλους, βρήκα την καρδιά της ιστορίας που θέλω να μοιραστώ γι' αυτό το μέρος.
Αφορά το πνεύμα της αγάπης και της κοινότητας εδώ
κι ότι κανείς δεν κρίνεται από το παρελθόν.
Η εξιλέωση είναι πιθανή, ακόμα κι όταν φαίνεται αδύνατη.
Έχω την αρχή και τη μέση, μόνο που εύχομαι να ήξερα και το τέλος.
Έχεις καμιά ιδέα για την πρώτη σου ιστορία;
Έτσι νομίζω.
Μακάρι να μπορούσα να γράψω. Έχεις τόσο ταλέντο.
Το λες γιατί είσαι φίλη μου.
Επειδή είσαι η ταλαντούχα φίλη μου.
Η αδιάκριτη φίλη σου.
Λοιπόν, εσύ και ο Φρανκ;
-Εγώ και ο Φρανκ. -Λοιπόν;
Είναι υπέροχος πάστορας και χαίρομαι που τον θέλει η πόλη.
Αλλά ανησυχείς.
Δεν ξέρω αν θέλω να εμπλακώ με κάποιον που έχει μυστικά.
Είχε μυστικά.
Καλώς.
Για ποιο πράγμα μιλάτε;
-Βαρετή κουβέντα μεγάλων. -Κόντι.
-Γιατί δεν ντύθηκες για το σχολείο; -Πεινάω.
Ντύσου και βλέπουμε.
Θέλω να μου βρείτε μπλούζα.
Μπορείς να διαλέγεις μόνος σου πλέον.
Θα σε βοηθήσω εγώ.
Θέλω να το κάνετε εσείς.
Επιστρέφω αμέσως.
Πάμε, νεαρέ μου.
-Ξεκινάς από νωρίς. -Έχω μεγάλη διαδρομή.
Θα ενημερώσω τη χήρα Μπένσον για τον Γκάρισον.
Μας έστειλαν περίπολο. Ακόμα τίποτα, όμως.
-Άφαντος και ο Τζέσι. -Ο Γκάρισον είναι εκεί έξω.
Χρειάζεται τον Φρανκ. Δεν τα παρατάει εύκολα.
Ούτε εμείς.
Έχω μια ανακοίνωση.
Αυτή την εβδομάδα, θα κάνουμε διαγωνισμό ορθογραφίας.
Ορθογραφία λέξεων;
Ρόμπερτ, είναι ακόμα καλύτερο,
γιατί σ' αυτόν τον διαγωνισμό, δεν θα αναμετρηθείτε μεταξύ σας.
Θα αναμετρηθείτε με τον εαυτό σας.
Τι σημαίνει αυτό;
Όποιος μάθει όλες τις λέξεις του πίνακα
και πιάσει 100% στο διαγώνισμα,
θα λάβει ένα από αυτά, με το όνομά του γραμμένο πάνω.
Βάλτε κάποιον να σας βοηθήσει να μελετήσετε μετά το σχολείο.
Μπορείτε να βγείτε για διάλειμμα.
-Θα βάλω τη μαμά μου να με βοηθήσει. -Εγώ τη δίδα Αμπιγκέιλ.
-Δεν είναι η μαμά σου. -Μπορεί να βοηθήσει.
-Δεν είναι το ίδιο. -Και βέβαια είναι.
Δεν είστε κανονική οικογένεια.
Η δις Αμπιγκέιλ δεν σ' αγαπάει όπως αγαπάει εμένα η μαμά μου.
Δεσποινίς Θάτσερ.
-Κύριε Μπάρετ, πώς από δω; -Ψάχνω τον αστυνόμο Θόρντον.
-Ξέρετε πού είναι; -Σε περιπολία, νομίζω. Τι συμβαίνει;
Έγινε ατύχημα στο πριονιστήριο. Ο κύριος Κούλτερ.
Έκανα ό,τι μου είπες. Μόνο που δεν πέτυχε.
Ίσως να έστειλα λάθος άνθρωπο.
Όλη η κοιλάδα είδε ότι καταζητείται.
Παρ' όλα αυτά, δεν τον έδιωξαν.
-Τι θα κάνουμε τώρα; -Αφού δεν έχουμε τον Ματ,
καλύτερα να προχωρήσουμε, να πάρει ο καθένας τον δρόμο του.
Λάκι, δεν δείχνεις στον Τζέσι τι κάνουμε
σε όποιον αποφασίζει να φύγει πριν το πω εγώ;
Δεν θα πας πουθενά. Κατάλαβες;
Σταμάτησα την αιμορραγία, αλλά θα χρειαστείς ράμματα.
Αυτό που χρειάζομαι είναι να επιστρέψω στη δουλειά.
Ούτε να περπατήσεις δεν μπορείς.
Μπορώ, αν μου το ράψεις.
Ειλικρινά, Λι,
δεν μπορώ να αναλάβω κάτι τέτοιο, αλλά αν ειδοποιήσω τον γιατρό,
θα είναι εδώ πριν νυχτώσει.
Τουλάχιστον, να πάω σπίτι μου;
Καλύτερα να μείνεις στην πόλη μέχρι να έρθει ο γιατρός.
Αυτό ήταν, Γουέιντ. Αναλαμβάνεις μέχρι να επιστρέψω.
-Προσπάθησε να κρατήσεις το πρόγραμμα. -Μάλιστα.
Δεν έχουμε συστηθεί.
Γουέιντ Μπάρετ, ο νέος επιστάτης.
-Γεια. -Ήρθα όσο πιο γρήγορα μπορούσα.
Τι έγινε;
Το συρματόσχοινο...
Έσπασε και μου χτύπησε το πόδι, αλλά θα γίνει καλά.
Να μην ανησυχείς για τίποτα. Θα είμαι στο πλευρό σου
μέχρι να μπορείς να ξανασταθείς στα... Στο πόδι σου.
Δεν χρειάζεται να μείνεις, Ρόζμαρι.
Θέλω να μείνω.
Σ' ευχαριστώ, το εκτιμώ. Λίγη ξεκούραση χρειάζομαι.
Είναι το καλύτερο που έχεις να κάνεις μέχρι να έρθει ο γιατρός.
-Να σου φτιάξω το μαξιλάρι. -Εντάξει.
Ορίστε.
Και το άλλο.
Εντάξει.
Προσεκτικά.
Θα κάθεσαι και θα με κοιτάς να κοιμάμαι;
Δεν θα πάθεις τίποτα όσο είμαι εγώ εδώ.
Δεν θα βγάλω άχνα.
Εντάξει.
Εγώ θα... Θα κοιμηθώ.
Ναι, εντάξει.
Με συγχωρείτε, δεσποινίς. Μήπως είστε η Λούσι Μπένσον;
Εγώ είμαι.
Ονομάζομαι Μπιλ Έιβερι.
Ήμουν καλός φίλος του πατέρα σας.
Είναι εδώ η μητέρα σας;
Η μητέρα μου έχει αποβιώσει.
Λίγα χρόνια αφότου σκοτώθηκε ο πατέρας μου.
Λυπάμαι, δεν το ήξερα.
Πρέπει να κάνατε πολύ δρόμο. Θα περάσετε μέσα να πιείτε λίγο τσάι;
-Πολύ ευγενικό εκ μέρους σας. Ευχαριστώ. -Βεβαίως.
Ήρθες να πάρεις τον Κόντι;
Του αρέσει να τον γυρίζω στο σπίτι.
Δεν τον κατηγορώ.
Μακάρι να μην έπρεπε να βιαστώ να γυρίσω στη δουλειά.
Δουλεύεις σκληρά. Πρέπει και να διασκεδάσεις.
Διασκεδάζω.
-Παίζεις καθόλου βελάκια; -Πριν από πολύ καιρό.
Τι θα έλεγες να δούμε τι θυμάσαι,
απόψε στο σαλούν;
Πολύ θα το ήθελα, αλλά...
Το παρελθόν μου σ' ενοχλεί ακόμα, σωστά;
Το ποιος ήμουν τότε και ποιος είμαι τώρα.
Θα ήταν ψέμα αν έλεγα το αντίθετο.
Δεν νιώθεις άνετα να κάνεις παρέα με κάποιον σαν εμένα;
Δεν είναι αυτό...
Αμπιγκέιλ, δεν θέλω να σε πιέσω να κάνεις κάτι που δεν θέλεις.
Δεν με πιέζεις. Θα πάμε για βελάκια.
Μ' αρέσουν πολύ τα βελάκια! Πότε θα παίξουμε;
Κόντι, εμείς οι δύο θα παίξουμε μια άλλη φορά.
Απόψε έχει μακαρόνια με κεφτέδες.
Η δις Θάτσερ είπε
ότι θα γίνει διαγωνισμός ορθογραφίας. Χρειάζομαι βοήθεια.
Θα σε βοηθήσω εγώ με τις λέξεις, Κόντι.
Και θα σου φτιάξω μια μεγάλη γαβάθα μακαρόνια.
Εσύ και ο Φρανκ κοιτάξτε να διασκεδάσετε. Το ίδιο θα κάνουμε κι εμείς.
Έλα, Κόντι.
Ορίστε.
-Ευχαριστώ. -Προσοχή, καίει.
Έχεις το χαμόγελο της μητέρας σου.
Εκείνη...
Δεν ήταν πια η ίδια από τότε που χάθηκε ο πατέρας μου.
Όταν είδε να πυροβολούν τον πατέρα μου στη ληστεία της τράπεζας
της κόστισε πολύ.
Ο λόγος που είμαι εδώ
είναι επειδή δεν είχαμε καταφέρει να βρούμε κάποιον ύποπτο
για να αναγνωρίσει η μητέρα σου.
Μέχρι τώρα.
Βρήκατε αυτόν που σκότωσε τον πατέρα μου;
Έτσι νομίζω. Ονομάζεται Τζέικ Γκάρισον.
Νομίζω ότι κρύβεται στο δάσος, ανατολικά από το Χόουπ Βάλεϊ.
Μα, κύριε Έιβερι...
Χωρίς μάρτυρες όπως η μητέρα μου...
-Δεν... -Λούσι.
Σου υπόσχομαι
ότι εγώ ο ίδιος θα φροντίσω να το πληρώσει ο Γκάρισον,
με τον έναν ή τον άλλο τρόπο.
Ευχαριστώ πολύ.
-Τι θα έλεγες γι' αυτό; -Σε ραντεβού πας ή σε κηδεία;
-Αυτό είναι. -Δεν ξέρω αν είναι καλή ιδέα.
-Πίστεψέ με, είναι ωραίο. -Εννοώ το αποψινό.
-Που θα αφήσω τον Κόντι. -Μην ανησυχείς για τον Κόντι.
Το ξέρω, αλλά μήπως είναι βεβιασμένο; Είδες τι έγινε με τον Μπιλ.
Διαφορετικοί άντρες και καταστάσεις.
Δεν είμαι βέβαιη. Νόμιζα ότι ήξερα τον Μπιλ.
Και τι ξέρω για τον Φρανκ;
Γι' αυτό θα κάνετε παρέα, για να τον γνωρίσεις.
Κόντι!
-Δεν είναι ωραίο το φόρεμα της Αμπιγκέιλ; -Μάλλον.
Κόντι, δεν θα αργήσω. Θα περάσεις καλά στης δεσποινίδας Θάτσερ.
-Δεν θα περάσω. -Και όμως.
Θα μελετήσουμε ορθογραφία, θα φάμε μακαρόνια με κεφτέδες,
θα παίξεις με τον αστυνόμο Θόρντον ενώ εγώ θα ψωνίζω.
Δεν θέλεις να εξασκηθείς;
Προτιμώ να μείνω με τη δίδα Αμπιγκέιλ.
Θα μελετήσουμε τις λέξεις αύριο. Σου υπόσχομαι.
Και θα σου ψήσω μια πίτα για επιδόρπιο. Εντάξει;
Εντάξει.
-Συνήθως δεν είναι έτσι. -Δεν θα πάθει τίποτα.
Τι έπαθες μ' αυτό το φόρεμα;
Πώς είναι ο κύριος Κούλτερ;
Θα είναι καλύτερα μόλις φτάσει ο γιατρός.
Σκέφτεσαι να ξανανοίξεις το θεραπευτήριο;
Τυπικά, το θεραπευτήριο παραμένει ιδιοκτησία της εταιρείας εξόρυξης.
Κάτι θα μπορούσες να κάνεις.
Μια πόλη χρειάζεται γιατρό.
Θα το κοιτάξω. Δεν είναι κακή ιδέα.
Να σας βοηθήσω, δεσποινίς.
-Τζακ! -Φέιθ!
Πόσο χαίρομαι που σε βλέπω!
Έλπιζα να σε συναντήσω, αλλά δεν περίμενα τόσο σύντομα.
-Τι θέλεις εδώ; -Μένω στο Γιούνιον Σίτι τώρα.
Εργάζομαι για τον γιατρό Μπερνς. Αυτός με έστειλε.
Ο δήμαρχός μας, Χένρι Γκάουεν.
Νοσοκόμα Φέιθ Κάρτερ.
Φαντάζομαι ότι γνωρίζεστε.
Από το Χάμιλτον. Φρόντιζα τον αδερφό του.
-Χάρηκα, δις Κάρτερ. -Παρομοίως.
Καλησπέρα σας.
Δεν θέλω να περιμένει ο ασθενής μου.
Να αφήσω τα πράγματά μου και να φρεσκαριστώ.
-Πού είναι το ξενοδοχείο; -Θα σε συνοδεύσω εγώ.
Ευχαριστώ.
-Μετακόμισες στο Γιούνιον Σίτι; -Ναι.
Αρραβωνιάστηκα έναν τραπεζίτη που μένει εκεί.
-Υπέροχα. Συγχαρητήρια. -Τζακ...
Πίστευες ότι ήρθα ως εδώ μόνο και μόνο για να δω εσένα;
Όχι, και βέβαια όχι.
Το ελπίζω. Ανησυχούσα πώς θα φανεί και δεν ήθελα να σκεφτείς...
-Όχι, δεν φάνηκε έτσι. -Ωραία.
Εσύ πώς πας; Η Ελίζαμπεθ Θάτσερ έμεινε στο Χάμιλτον;
Όχι. Εδώ είναι.
-Αρραβωνιαστήκατε κι εσείς; -Δεν βιαζόμαστε.
Έξυπνο. Ξέρω ότι υπήρχαν πράγματα που θέλατε να δουλέψετε.
-Αυτά τα αφήσαμε πίσω μας. -Χαίρομαι που το ακούω.
Ελπίζω να μην υπάρχει αμηχανία ανάμεσα σ' εμάς τους δύο.
Μου άρεσε πολύ η συντροφιά σου και θέλω να είμαστε φίλοι.
Και βέβαια είμαστε.
Αυτό σημαίνει πολλά για μένα.
ΣΑΛΟΥΝ
Αν υπάρξουν προβλήματα με τη διανομή...
Το φρόντισα, κύριε Κούλτερ.
-Μην ανησυχείτε. -Εντάξει.
Το μόνο που είχε η Αμπιγκέιλ ήταν ντοματόσουπα.
Δεν είναι τόσο καλή όσο η δική μου, αλλά κάτι θα κάνει.
-Πρόσθεσα λίγο αλάτι. -Δεν πεινάω.
-Γεια. -Έφτασε βοήθεια.
Η Φέιθ Κάρτερ, νοσοκόμα από το Γιούνιον Σίτι.
Νοσοκόμα; Πού είναι ο δρ Μπερνς;
Δεν μπορούσε να έρθει και ήρθα εγώ. Ελπίζω να μη σας πειράζει.
Αναγκαστικά.
Έτσι φαίνεται.
Κάποτε υποδύθηκα τη νοσοκόμα στη σκηνή.
Κι εγώ κάποτε φρόντισα μια ηθοποιό με επιπεφυκίτιδα.
Φαίνεται ότι βρίσκεσαι σε ικανά χέρια.
-Θα περάσω να σε δω μετά. -Ευχαριστώ, Τζακ.
Νοσοκόμα Κάρτερ,
φοβάμαι πως ο ασθενής σας δεν είναι πολύ συνεργάσιμος.
Αλήθεια;
-Δεν βάζει μπουκιά στο στόμα του. -Της λέω ότι δεν πεινάω.
Κι εγώ σου λέω ότι η υγιεινή διατροφή θα σε κάνει γρήγορα καλά,
όπως θα γνωρίζετε πολύ καλά.
Ισχύει, αλλά εμένα με απασχολεί να ράψω την πληγή.
Αυτό το έκανε ο αστυνόμος Θόρντον.
Έχει εκπαιδευτεί στις πρώτες βοήθειες.
Το ξέρω, αλλά δεν πειράζει να είμαστε σχολαστικοί.
Δεν την αφήνουμε να κάνει τη δουλειά της;
Κράτα τις δυνάμεις σου. Δεν χρειάζεται να παρεμβαίνεις.
Τι κάνει το καμπανάκι;
Ήταν δική μου ιδέα.
Σε περίπτωση που με χρειαστεί ο Λι και δεν είμαι εδώ.
Είστε σίγουρη ότι θα το ακούσετε; Είναι πολύ μικρό.
Μπορεί να μην ακουστεί.
Δεν ξέρω. Δεν το χρησιμοποίησε ακόμα.
Δεν το δοκιμάζουμε, ώστε να είμαστε σίγουρες;
Καλή ιδέα.
Λοιπόν, Λι, μόλις βγω από το δωμάτιο, χτύπα το καμπανάκι.
-Ό,τι πεις. -Εντάξει.
-Όποτε είσαι έτοιμος. -Μια στιγμή.
Και τώρα, θα ρίξω μια ματιά στο πόδι.
Πάστορα.
Κανένα νέο από τον Τζέσι, οπότε μην ξαναρωτήσεις.
Ο Γκάρισον σκότωσε έναν φίλο μου,
κι εγώ σε υπερασπίστηκα όταν η πόλη ήθελε να φύγεις.
Όπως το βλέπω εγώ, μπορώ να ρωτήσω ό,τι θέλω.
Αρκεί να μην ξεφύγουμε από το θέμα του Γκάρισον.
Πείσε με ότι ο Τζέσι δεν θα τον φέρει πίσω.
Ο Τζέσι δεν θα πλησιάσει, αν είναι έξυπνος.
Εμένα δεν μου φάνηκε και τόσο έξυπνος.
Δεν έχει περάσει κι εύκολα.
Έχασε και τους δύο γονείς του όταν ήταν μικρός.
Κι όλα αυτά, πριν τον αναλάβει ο Γκάρισον.
Δεν είναι κακό παιδί.
Ένα κορίτσι, η Λούσι Μπένσον, μεγάλωσε ορφανή εξαιτίας του,
οπότε με συγχωρείς αν δεν γυρίζω το άλλο μάγουλο.
Δεν έχει να κάνει μ' αυτό. Όπως σου είπα, δεν είναι δολοφόνος.
Φαίνεται να έχεις αδυναμία στον μικρό.
Υπήρχε μια εποχή που με θαύμαζε,
για όλους τους λάθος λόγους.
Ο Τζέσι κάνει τις επιλογές του.
Κάθε μέρα προσεύχομαι να κάνει τις σωστές.
Αν τον δεις, ενημέρωσέ με.
Και θα χρειαστώ ιώδιο, αν έχετε καθόλου.
Είστε τυχερή.
Κοστίζουν δύο δολάρια.
Ο κύριος Κούλτερ είπε να τα βάλω στον λογαριασμό του.
-Δεν έπιασα το όνομά σας. -Φέιθ Κάρτερ.
Εντάξει.
Η Φέιθ Κάρτερ από το Χάμιλτον;
Πρέπει να είστε η Ελίζαμπεθ Θάτσερ.
Χαίρομαι που επιτέλους σας γνωρίζω.
-Έχω ακούσει πολλά για σας. -Παρομοίως.
Τι κάνετε στο Χόουπ Βάλεϊ;
Περιποιούμαι τον κύριο Κούλτερ. Ο γιατρός ήταν απασχολημένος.
Και κάνατε τόσο δρόμο από το Χάμιλτον;
Τώρα είμαι στο νοσοκομείο στο Γιούνιον Σίτι.
Τι σας έφερε στο Γιούνιον Σίτι;
Ο μνηστήρας μου εργάζεται σε τράπεζα εκεί.
Έχετε μνηστήρα. Αυτό είναι υπέροχο. Συγχαρητήρια.
Ευχαριστώ.
Ο Τζακ μού είπε υπέροχα πράγματα για σας.
-Είναι σαν να σας ξέρω. -Πολύ γλυκό εκ μέρους σας.
Καλύτερα να επιστρέψω στον ασθενή μου.
Ελπίζω να τα ξαναπούμε.
-Είμαι βέβαιη γι' αυτό. -Ωραία.
Ευχαριστώ.
-Αντίο. -Αντίο.
-Πώς είναι αυτό; -Τέλειο.
-Είναι κανείς εδώ; -Γεια!
Γεια.
-Ελπίζω να μη διακόπτω. -Όχι.
Τζακ, γνώρισες τον γείτονά μου.
-Ναι, βεβαίως. Ο Γουέιντ Μπάρετ. -Γεια.
Ο Γουέιντ είχε την καλοσύνη να με βοηθήσει.
Χάρηκα που σας ξαναείδα, αστυνόμε.
-Κυρία μου. -Ευχαριστώ.
Μπορούσα να σου την κρεμάσω κι εγώ.
Το ξέρω, αλλά του το ανέφερα και προσφέρθηκε.
Πού είναι ο Κόντι;
Έξω, παίζει με τον Ριπ. Δεν έχει και μεγάλα κέφια.
Ήθελε να μείνει με την Αμπιγκέιλ, να κάνουν ορθογραφία.
Θέλει πολύ εκείνο το βραβείο.
-Μπορείς να στρώσεις το τραπέζι; -Βεβαίως.
Έπεσα πάνω στη Φέιθ Κάρτερ σήμερα.
-Αλήθεια; Τη γνώρισες; -Είναι πολύ όμορφη.
Είναι πολύ καλή νοσοκόμα.
Είμαι σίγουρη.
Ελίζαμπεθ, ξέρεις ότι δεν είχα σχέση με τον ερχομό της στο Χόουπ Βάλεϊ;
Θέλω πολύ να το πιστέψω αυτό,
αλλά ίσως να χρειαστώ κάτι πιο πειστικό από τα λόγια.
Πιο πειστικό;
Αναρωτιέμαι τι να είναι αυτό.
Έτοιμο το δείπνο;
Έρχεται αμέσως!
Μόνο πλύνε τα χέρια σου.
Έτσι το κρατάω;
Ναι, πολύ κοντά, απλώς κρατάς...
Αυτό είναι. Δύο δάχτυλα εκεί.
Απλώς... Χαλάρωσε λίγο.
-Εντάξει. -Όμορφα κι ωραία.
-Εντάξει. -Πολύ απαλά. Εντάξει;
-Πάμε. -Εντάξει. Δοκίμασε μία φορά.
Εντάξει. Δεν ήταν άσχημη.
-Δοκίμασε άλλη μία φορά. Με τη μία. -Εντάξει.
Αυτό θα πει τύχη του πρωτάρη.
Ποτέ δεν είπα ότι είμαι πρωτάρα.
Δεν ήξερες ούτε να κρατήσεις το βελάκι.
Το είχα ξεχάσει.
-Μια στιγμή. Με ξεγέλασες; -Δεν ξέρω.
Σε ξεγέλασα;
Φαίνεται ότι δεν είμαι ο μόνος που έχει μυστικά εδώ.
Λίγο μυστήριο δεν είναι κι άσχημο.
Τι άλλο δεν ξέρω για εσένα;
Θα πρέπει να μείνεις κοντά μου για να μάθεις.
Εντάξει.
Η δις Αμπιγκέιλ δεν τα μαγειρεύει έτσι.
-Είναι η συνταγή της δίδας Αμπιγκέιλ. -Ναι, αλλά δεν τα βάζει όλα μαζί.
-Μα έχει ακριβώς την ίδια γεύση. -Δεν πεινάω πια.
Λοιπόν, δεν είμαι γιατρός,
αλλά νομίζω ότι έχεις παγιδεύσει το γέλιο μέσα σου.
-Όχι. -Καλώς.
Γιατί ό,τι κι αν κάνεις, μη χαμογελάς,
επειδή δεν υπάρχει κανένας λόγος να χαμογελάσεις.
Κανένας λόγος για γέλιο, τίποτε αστείο.
Τίποτα απολύτως.
-Έτσι δεν είναι, Τζακ; -Ακριβώς.
Άκουσε τη δίδα Θάτσερ.
Δεν υπάρχει κανένας λόγος να γελάσεις.
Μάλιστα, απαγορεύεται αυστηρά.
Μπορώ να δοκιμάσω κι εγώ;
Ναι!
Νομίζω ότι τελικά πεινάω λιγάκι.
Δεν θυμάμαι την τελευταία φορά που μου την έφεραν στα βελάκια.
-Ελπίζω να μη θύμωσες. -Να θύμωσα; Εντυπωσιάστηκα.
Διασκέδασα πολύ απόψε.
Κι εγώ.
Καληνύχτα.
Άργησες να γυρίσεις.
Δεν ήξερα ότι υπήρχε περιορισμός.
Οι δουλειές πάνε καλύτερα.
Μια πόλη που αναπτύσσεται κάνει σίγουρα καλό στη δουλειά.
Το θέμα είναι, ξέρεις τι είναι καλό για σένα;
Αν έχεις να πεις κάτι, πες το.
Εντάξει.
Ανησυχώ για σένα και τον Φρανκ.
Δεν βλέπω πώς σε αφορά αυτό.
Ίσως να μη με αφορά, αλλά αυτό δεν σημαίνει ότι δεν ανησυχώ.
Ο Φρανκ αντιμετώπισε το παρελθόν του.
Μας αντιμετώπισε όλους.
Όπως και να 'χει, τον ψάχνουν πολλοί επικίνδυνοι τύποι.
Τότε, μας χρειάζεται περισσότερο από ποτέ.
Έφυγαν!
ΜΑΤ ΛΑΝΤΡΙ
Εξέφρασα τις ανησυχίες μου για το θέμα του πάστορα.
Όλοι ήθελαν να προσποιούνται ότι όλα θα πήγαιναν καλά.
Και τώρα, αυτή είναι η κατάσταση την οποία αντιμετωπίζουμε.
Τι προτείνετε να κάνουμε;
Ναι! Πες μας!
-Ας μην αντιδρούμε υπερβολικά. -Δεν χτύπησε κανείς.
-Όχι ακόμα. -Ο Γκάρισον θέλει εμένα.
Θα τον βρω και θα κλείσω το θέμα μια για πάντα.
Πας γυρεύοντας να σκοτωθείς.
Δεν θα δεχτεί αρνητική απάντηση.
Να οπλίσουμε μερικούς άντρες, να πάμε να τον βρούμε;
Ναι!
Αν στείλουμε όχλο να κυνηγήσει συμμορία παρανόμων,
σίγουρα θα σκοτωθούν αθώοι.
Ακούστε με όλοι.
Αν ο Γκάρισον ήθελε να βλάψει κάποιον εδώ, θα το είχε προσπαθήσει ήδη.
Αυτό που θέλει, και φαίνεται πως το πετυχαίνει,
είναι να στραφεί ο ένας ενάντια στον άλλον.
Ο Γκάρισον θέλει να πάει ο Φρανκ μαζί του. Αυτό μόνο.
Δεν θα επιτρέψω να συμβεί αυτό, Φρανκ.
Δεν θα επιτρέψω να συμβεί κάτι κακό εδώ.
Δεν είσαι μόνος σου. Αν έρθουν, θα είμαστε έτοιμοι.
Θα επιτηρούμε τους δρόμους.
-Θα αναλάβω την πρώτη βάρδια. -Αρκεί να επιτηρείς μόνο. Όχι ηρωισμούς.
Ισχύει για όλους σας.
Αν δείτε οτιδήποτε ύποπτο, έρχεστε σε μένα ή στον Μπιλ.
-Καταλάβατε; -Ναι.
Καλώς.
Μείνε μακριά από την Αμπιγκέιλ.
-Τουλάχιστον μέχρι να τελειώσει αυτό. -Τουλάχιστον;
-Καταλαβαίνεις τι εννοώ. -Ναι, έτσι νομίζω.
Έχει να κάνει με την ασφάλειά της.
Ο Γκάρισον θα την παρατήσει ήσυχη αν την αποφεύγεις.
Έχεις δίκιο. Δεν θα την πλησιάσω.
Μέχρι να συλληφθεί ο Γκάρισον.
ΚΑΦΕ ΤΗΣ ΑΜΠΙΓΚΕΪΛ
-Κατάφερες να κλείσεις μάτι; -Λίγο, αλλά δεν ήταν εύκολο.
Δεν πειράζει να φοβάσαι.
Αν φοβάμαι, τότε αυτά τα τέρατα νίκησαν και δεν θα το επιτρέψω.
Τουλάχιστον κλείσε το καφέ λίγες μέρες.
-Δεν μπορώ. -Δεν μπορείς ή δεν θες;
Ίσως λίγο και από τα δύο.
Μπορεί να μείνει μαζί σου ο Κόντι μέχρι να τελειώσει αυτό;
Βεβαίως.
Μη φοβάστε καθόλου, δις Αμπιγκέιλ.
Δεν θα αφήσω να πάθετε τίποτα.
Το ξέρω, γλυκέ μου. Δεν θα πάθω τίποτα.
Αλλά είναι σημαντικό να μείνεις με τη δίδα Θάτσερ τώρα.
Μα δεν με χρειάζεστε εδώ;
Κόντι, θέλω να είσαι ασφαλής
και να δουλέψεις για το βραβείο ορθογραφίας.
Πάμε να μαζέψεις τα πράγματά σου.
Κλάρα.
Τζέσι.
-Με τρόμαξες. -Συγγνώμη, δεν το ήθελα.
Τι κάνεις εδώ;
Ήρθα να σου πω να προειδοποιήσεις τον Φρανκ.
Οι Γκάρισον θα τον κυνηγήσουν.
Αν δεν τους ακολουθήσει, θα τον σκοτώσουν.
-Πες το στον Θόρντον. -Όχι. Πρέπει να φύγω.
Δεν μπορείς να κρύβεσαι για πάντα.
Αν με βρει ο Τζέικ, θα με σκοτώσει.
Τότε πρέπει να σταθείς και να παλέψεις,
αλλιώς θα φυλάς τα νώτα σου μια ζωή.
Μπορείς να ξεκινήσεις μια νέα ζωή εδώ.
-Δεν ξέρω. -Το έκανε ο Ματ Λάντρι, μπορείς κι εσύ.
Είναι καλύτερος άντρας από μένα.
Δεν το πιστεύω αυτό. Πιστεύω σε σένα, Τζέσι.
Άρχισε να πιστεύεις στον εαυτό σου. Και τώρα, ο φίλος σου σε χρειάζεται.
Θα απομακρυνθείς κι από αυτόν;
Πώς είναι;
Το πόδι του είχε μολυνθεί, αλλά θα γίνει καλά.
Του έδωσα κάτι για τον πόνο. Θα τον βοηθήσει.
Νομίζω ότι κάναμε κακή αρχή και λυπάμαι γι' αυτό.
Μη σ' απασχολεί.
Είναι δύσκολο όταν χτυπάει δικός σου άνθρωπος.
Δεν ήθελα να σου υποδείξω τη δουλειά σου.
Σου οφείλω μια συγγνώμη για το κόλπο με το κουδούνι.
-Δεν πειράζει. Μου άξιζε. -Όχι, δεν σου άξιζε.
Ίσως λίγο.
Σ' ευχαριστώ που τον φρόντισες.
Αυτή είναι η δουλειά μου.
Λι...
Χαίρομαι που θα γίνεις καλά.
Αλλά με κατατρόμαξες, άκαρδε άντρα.
Όταν άκουσα για το ατύχημά σου, δεν ήξερα τι να κάνω.
Δεν μπορούσα να φανταστώ τη ζωή μου χωρίς εσένα.
Κι αυτό με τρομάζει ακόμη περισσότερο.
Αυτό που προσπαθώ να πω είναι, μην τολμήσεις να πάθεις κακό.
Και μην τολμήσεις να με αφήσεις ποτέ.
Πάει καιρός από τότε που πήγα σε εκκλησία.
Ίσως τα πράγματα να ήταν αλλιώς αν πήγαινες πιο συχνά.
Χαίρομαι που σας βλέπω.
Δεν είναι κοινωνική επίσκεψη, Ματ, αλλά αυτό το μάντεψες.
Πλησιάζει τρένο που μεταφέρει χρυσό. Χρειαζόμαστε τη βοήθειά σου.
Δεν θέλω καμιά ανάμιξη, αλλά ευχαριστώ για την πρόταση.
Καλύτερα να αλλάξεις γνώμη,
γιατί δεν θέλω να πληγώσω κόσμο, αλλά θα το κάνω,
ξεκινώντας από την όμορφη κυρά σου.
Αν πειράξεις την Αμπιγκέιλ, σ' έφαγα.
Μπορεί να μην τη σκοτώσω,
μπορεί να την πάρω μαζί μου.
Εντάξει, Τζέικ. Κέρδισες.
Πάντα κερδίζω.
Σηκώστε τον.
Σταματήστε εκεί που είστε.
Μην το κάνεις.
Φρανκ!
-Είσαι εντάξει; -Ναι.
Δεν θα αστοχήσω από εδώ.
Γνωριζόμαστε;
Ας πούμε ότι είμαι φίλος του Καρλ Μπένσον.
Σκοτώθηκε σε ληστεία τράπεζας. Δηλαδή, έτσι άκουσα.
Μάθε ότι εσύ τον σκότωσες,
μαζί με τον Σάιλας Ράμσι και ποιος ξέρει πόσους άλλους;
-Δεν έχεις αποδείξεις. -Θα τις βρω.
Ίσως όχι από εσένα,
αλλά είμαι βέβαιος ότι κάποιο φιλαράκι σου θα μιλήσει.
Ο φίλος σου;
Πέθανε γονατιστός, ικετεύοντας για τη ζωή του.
Μάλλον δεν ικέτευσε αρκετά.
Εσύ δεν θα έχεις την ευκαιρία να ικετεύσεις.
Μην το κάνεις!
Ξέρω πώς νιώθεις, αλλά δεν μπορείς να του ρίξεις εν ψυχρώ.
Παρακολούθα με.
Μπιλ, θα λάβει αυτό που του αρμόζει, πίστεψέ με.
Αν τραβήξεις τη σκανδάλη, θα περάσεις τη ζωή σου στη φυλακή.
Κατέβασε το όπλο, Μπιλ.
Κατέβασε το όπλο σου.
Σ' ευχαριστώ, Κλάρα.
Δεσποινίς Αμπιγκέιλ! Ανησύχησα για σας.
Σου είπα ότι δεν θα πάθω τίποτα. Πάρε τα βιβλία σου, να πάμε στο σχολείο.
Ο διαγωνισμός είναι σήμερα!
Θα εξασκηθούμε στον δρόμο.
-Τελείωσε με τον Γκάρισον και τον Φρανκ; -Επιτέλους.
-Είσαι καλά; -Έτσι νομίζω.
-Θα μιλήσω στον Φρανκ μετά. -Πέρασες πολλά.
Δεν μπορώ να φανταστώ πώς νιώθεις τώρα.
Λένε ότι ό,τι δεν σε σκοτώνει σε κάνει πιο δυνατό.
Τότε πρέπει να είσαι από τις πιο δυνατές γυναίκες που ξέρω.
-Σου χρωστάω, Τζακ. -Για ποιον λόγο;
Που με έκανες να μην πατήσω τη σκανδάλη.
Οι Γκάρισον πρέπει να πάνε μέσα, όχι εσύ.
Ξέρεις πόσο δύσκολο μου είναι να παίξω με τους κανόνες.
Ξέρω.
Γι' αυτό δεν θα είμαι πια αστυνόμος.
-Είσαι σίγουρος γι' αυτό; -Ναι, είμαι σίγουρος.
Χάσαμε εμείς, κέρδισαν οι Πίνκερτον.
-Ούτε εκείνη τη δουλειά θα πάρω. -Όχι;
Κάνω την καλύτερη δουλειά μου όταν δεν έχω να δώσω λόγο σε κανέναν.
Θα πρέπει να συμφωνήσω μ' αυτό.
Ποιος το περίμενε;
Για πρώτη φορά στη ζωή μου, επιλέγω εγώ αυτό που θέλω να κάνω.
Ό,τι και αν διαλέξεις, ελπίζω να μείνεις εδώ.
Πάντα θα σε προστατεύω.
-Παρομοίως, Τζακ. -Το ξέρω.
Πρώτη φορά είμαι τόσο περήφανη γι' αυτή την τάξη.
Όλοι δουλέψατε πολύ σκληρά, και φαίνεται από τη βαθμολογία σας.
Ναι, Ρόμπερτ;
Πότε θα δώσετε τα έπαθλα;
Τώρα αμέσως.
Πρώτη έχουμε την Όπαλ!
Εκατό τοις εκατό!
-Πολύ καλή δουλειά, Όπαλ. -Ευχαριστώ.
Ο επόμενος είναι ο Κόντι!
Εκατό τοις εκατό!
Η δις Αμπιγκέιλ θα είναι πολύ περήφανη.
Ο επόμενος είναι...
Αμπιγκέιλ, λυπάμαι πολύ.
Για ποιο λόγο;
Για ό,τι μπορούσε να είχε συμβεί.
Μπορώ να ζήσω μ' αυτό, Φρανκ. Δεν μπορούσα να ζήσω με τον φόβο.
Δεν φοβάσαι εύκολα, έτσι;
Όχι, δεν φοβάμαι.
Ούτε εγώ.
Μπορείς να ζήσεις μ' αυτό;
Δεν το ξέρω, αλλά νομίζω ότι θέλω να το μάθω.
ΜΑΙΡΗ ΜΠΕΝΣΟΝ
Πιστεύεις ότι ξέρει;
Είμαι σίγουρος ότι ξέρει. Και γαλήνεψε τώρα.
Το ίδιο κι εγώ. Σας ευχαριστώ γι' αυτό.
Κύριε Έιβερι;
Θα προσευχηθείτε μαζί μου;
Με συγχωρείτε.
Φέιθ! Φέιθ, περίμενε!
-Πώς είναι ο Λι; -Μια χαρά.
Θα σταθεί στα πόδια του σε δυο μέρες.
Ωραία.
-Συμβαίνει κάτι; -Όχι, δεν είναι τίποτα.
Ίσως μπορώ να βοηθήσω.
Δεν μπορείς.
-Άσχημα νέα από το σπίτι; -Όχι, καθόλου. Είναι προσωπικό.
Λυπάμαι, Τζακ. Πρέπει να φύγω.
-Δις Αμπιγκέιλ! -Κόντι, μην τρέχεις!
-Πού είναι η δις Αμπιγκέιλ; -Έξω, με τον πάστορα.
Μην ανησυχείς. Θα της το δείξεις μόλις γυρίσει σπίτι.
-Θέλω να της το δείξω τώρα. -Δεν είναι εδώ τώρα.
Δεν είναι ποτέ εδώ.
Κόντι, δεν είναι αλήθεια.
Έτσι κι αλλιώς, ποιος νοιάζεται για ένα ηλίθιο χαρτί;
-Κόντι, τι τρέχει; -Δεν θα καταλάβετε.
Μπορώ να δοκιμάσω.
Ξέρω ότι είναι δύσκολο να μοιράζεσαι τη δίδα Αμπιγκέιλ με άλλους.
Θέλεις να μάθεις ένα μυστικό;
Ο αστυνόμος Θόρντον μού είπε
ότι ούτε σ' αυτόν άρεσε όταν η μαμά του έβγαινε χωρίς αυτόν.
Δεν σήμαινε ότι δεν τον νοιαζόταν.
Δεν είναι το ίδιο.
Νομίζω ότι ένιωθε όπως εσύ.
-Η δις Αμπιγκέιλ δεν είναι μαμά μου. -Δεν είναι, αλλά...
Η Άννα λέει ότι δεν μπορεί να μ' αγαπήσει όπως μια κανονική μαμά.
-Η Άννα κάνει λάθος. -Όχι, δεν κάνει. Δεν ανήκω εδώ.
-Κόντι, αυτό δεν είναι αλήθεια. -Ναι, είναι. Δεν ανήκω πουθενά.
Έχεις ακούσει την ιστορία με το ασχημόπαπο;
Κάποτε υπήρχε ένα ασχημόπαπο,
που κι αυτό πίστευε ότι δεν ανήκε πουθενά.
Όλες οι πάπιες και τα άλλα πτηνά το κορόιδευαν,
κι αυτό νόμιζε πως κανείς δεν το νοιαζόταν.
Και τότε, μια μέρα, γνώρισε μια οικογένεια κύκνων.
Και μάντεψε τι έγινε; Ανακάλυψε ότι ταίριαζε εκεί.
Δεν ήταν η οικογένεια στην οποία είχε γεννηθεί,
αλλά ήταν η οικογένεια που ήταν γραφτό να ζήσει.
Είσαι κύκνος, Κόντι, και βρήκες την οικογένειά σου.
Αυτή η οικογένεια είναι η δις Αμπιγκέιλ.
Δεν είμαι κανονική της οικογένεια, απλώς μένω στο σπίτι της.
Όχι, δεν ζεις εκεί. Ζεις μέσα στην καρδιά της.
Ευχαριστώ για το παιχνίδι.
-Άκουσα ότι ο Τζέσι αναρρώνει. -Ναι, θα γίνει καλά.
Τελικά, φαίνεται ότι έκανε το σωστό.
-Ακούγεσαι έκπληκτος. -Είμαι.
Φαίνεται ότι οι προσευχές σου έπιασαν.
Συνήθως πιάνουν.
Δεν ήρθες εδώ να μου μιλήσεις για τη δύναμη της προσευχής;
Όχι, ήρθα να σ' ευχαριστήσω για ό,τι έκανες για μένα.
Τον Τζακ να ευχαριστείς. Εγώ είχα ανοιχτούς λογαριασμούς.
-Νόμιζα ότι δουλεύατε πυρετωδώς. -Όχι πια.
Έσπασε κι άλλος άξονας άμαξας. Είναι ο τρίτος αυτή την εβδομάδα.
Θα χάσουμε κι άλλη προθεσμία.
-Δεν είναι καλό για τη δουλειά. -Τι μας λες!
Πρώτα χτυπάει ο Κούλτερ, τώρα αυτό;
Αν δεν αλλάξει η τύχη μας,
θα χάσουμε πολλά συμβόλαια.
Και ο κύριος Κούλτερ δεν θα χαρεί καθόλου.
Δεν κατηγορώ την Άννα.
-Δεν ήθελε να πληγώσει τον Κόντι. -Και βέβαια όχι.
Μακάρι να το ήξερα λίγο νωρίτερα.
Όλοι ήμασταν κάπως αφηρημένοι τελευταία.
Και ο Κόντι μόλις τώρα μου το ανέφερε.
Πρέπει να του πω ότι η Άννα έκανε λάθος.
Τα παιδιά καταλαβαίνουν την αλήθεια.
Κι αυτήν ακριβώς θα του πω.
Χαίρομαι που δεν κοιμάσαι.
Νόμιζα ότι θα θυμώνατε, επειδή αύριο έχω σχολείο.
Μπορείς να παραβιάζεις τους κανόνες μια στο τόσο.
Ξέρεις γιατί είσαι τόσο ξεχωριστός για μένα;
Γιατί ο Θεός είχε λόγο που σ' έβαλε στη ζωή μου.
Και τη στιγμή που ήρθες εδώ, ήξερα ότι ήθελα να μείνεις.
Ποτέ δεν το είχα σκεφτεί έτσι.
Σκέψου το εξής.
Σε χρειάζομαι όσο με χρειάζεσαι κι εσύ.
Γι' αυτό βρήκε ο ένας τον άλλον.
Όπως το ασχημόπαπο που βρήκε την αληθινή του οικογένεια;
Ακριβώς έτσι.
Είσαι η αληθινή μου οικογένεια, Κόντι, και σ' αγαπώ πάρα πολύ.
Κι εγώ σας αγαπώ, δις Αμπιγκέιλ.
Χρειαζόμουν ένα τέλος στην ιστορία μου και το βρήκα.
Το βρήκα στον τρόπο που το Χόουπ Βάλεϊ ενώθηκε
για να αντιμετωπίσει προβλήματα και φόβους.
Είτε αυτοί οι φόβοι ανήκαν σε ολόκληρη πόλη,
είτε σ' ένα αγοράκι που χρειαζόταν αγάπη.
Απόψε, στο Χόουπ Βάλεϊ,
οι καρδιές μας ξεκουράζονται γαλήνια και με ασφάλεια.
ΠΙΣΤΟΠΟΙΗΤΙΚΟ ΕΠΙΤΕΥΓΜΑΤΟΣ ΑΠΟΝΕΜΗΘΗΚΕ ΣΤΟΝ ΚΟΝΤΙ
Υποτιτλισμός: Αριστέα Μετζητάκου